קבוצת הספינל

ספינל
מגנטיט
כרומיט
קבוצת הסְפּינֶל היא משפחת מינרלים, כולם תחמוצות מתכתיות, שנוסחתם הכללית היא X)(Y)<sub>2</sub>O<sub>4</sub>). כאשר X מייצג קטיונים מתכתיים דו־ערכיים כדוגמת מגנזיום, ברזל, ניקל, מנגן ובדיל, כשגם הקטיון הארבע ערכי של העופרת עשוי להופיע במיקום זה. ו-Y מייצג קטיונים מתכתיים תלת־ערכיים כדוגמת אלומיניום, ברזל, כרום, ומנגן, כשגם הקטיון הארבע ערכי של טיטניום או הקטיון הדו ערכי של העופרת עשויים להימצא במיקום זה. לעיתים ימצאו באותה דגימה תערובת של יונים שונים.

צורת תא היחידה של הסריג של משפחת המינרלים היא קובייה. אניוני החמצן מסודרים באריזה קובייתית צפופה ביותר הבנויה מטטרהדרונים שבמרכזם הקטיונים המתכתיים הדו־ערכיים (X בנוסחה) וקדקודיהם אטומי חמצן, ומאוקטהדרונים שבמרכזם הקטיונים המתכתיים התלת־ערכיים (Y בנוסחה). ב"ספינל הפוך" חצי מקטיוני ה-Y מצויים בלב הטטרהדרונים, ובלב האוקטהדרונים מצויים הן קטיוני ה-X והן קטיוני ה-Y.

מחלקים את קבוצת הספינל לשלוש תת-קבוצות שאינן נוהגות להתערבב. סדרת הספינל (ספינל-אלומיניום), שבה ה-Y הוא אלומיניום, סדרת הכרומיט (ספינל-כרום) שבה ה-Y הוא כרום וסדרת המגנטיט (ספינל-ברזל) שבה ה-Y הוא ברזל.

בקבוצת הספינל יש מעל ל-20 מינרלים. המינרלים החשובים ביותר בקבוצה כוללים את:
* סדרת הספינל-אלומיניום. מינרלים קשים יותר ושקופים יותר מהספינלים בסדרות האחרות. צורת הגביש הנפוצה היא אוקטהדרון והם מופיעים בסלעי יסוד בסיסיים, בפגמטיטים גרניטיים ובשכבות של אבני גיר מותמרים. המינרלים בסדרה זו נוטים להתערבב. המינרלים הנפוצים:
**ספינל - MgAl<sub>2</sub>O<sub>4</sub>, המינרל שנתן את השם לקבוצה כולה. צבעו בעיקר אדום, אבל גם ירוק, חום וחסר צבע.
**גאהניט - ZnAl<sub>2</sub>O<sub>4</sub>,מופיע בצבעים ירוק, כחול, צהוב, חום ואפור.
**הרציניט - FeAl<sub>2</sub>O<sub>4</sub>, צבעו שחור.
**גלקסיט - MnAl<sub>2</sub>O<sub>4</sub>, צבעו שחור. 
* סדרת הספינל-כרום.
**כרומיט - Fe,Mg)Cr<sub>2</sub>O<sub>4</sub>)
* סדרת הספינל-ברזל.
**מגנטיט - Fe<sub>3</sub>O<sub>4</sub>
**פרנקליניט - Fe,Mn,Zn)(Fe,Mn)<sub>2</sub>O<sub>4</sub>)
**אולווספין - TiFe<sub>2</sub>O<sub>4</sub>
**ג'קובסיט - MnFe<sub>2</sub>O<sub>4</sub>
**טרווריט - NiFe<sub>2</sub>O<sub>4</sub>
*רינגוודיט - SiMg<sub>2</sub>O<sub>4</sub>, פולימורף של אוליבין נפוץ בתוך מעטפת כדור הארץ בעומק שבין 520 ל-660 קילומטרים, ומינרל נדיר במטאוריטים.

ספינלים מהסוג Mg,Fe)(Al,Cr)<sub>2</sub>O<sub>4</sub>) נפוצים בפרידוטיט בחלקה העליון של מעטפת כדור הארץ, בין תחום האי רציפות מוהורובצ'יץ' ועד עומק של 70 קילומטרים. מתחת לעומק זה, ספינל (אם קיים) הופך עשיר יותר ויותר בכרום. ככל שהעומק גדל כך הופך גארנט מסוג פירופ להיות מינרל האלומיניום היציב יותר בפרידוטיט. בעומקים קטנים יותר מתחם אי הרציפות מוהורובצ'יץ' מינרל האלומיניום היציב יותר בפרידוטיט הוא פלגיוקלז סידני.

במעבדה הצליחו לייצר מעל ל-200 סוגים שונים של ספינל, חלקם כאבני חן וחלקם כחומרים פרימגנטיים.

==לקריאה נוספת==
<div style="direction: ltr;">
*Deer, Howie and Zussman (1966) An Introduction to the Rock Forming Minerals, Longman, pp.424-433. 
</div>
*אנציקלופדיה בריטניקה 

==קישורים חיצוניים==

*[http://www.ruby-sapphire.com/spinel.htm ספינל: ההיסטוריה והמסתורין מאחורי אבן־חן מופלאה]
*[https://web.archive.org/web/20061209233703/http://mineral.galleries.com/minerals/oxides/spinel.htm קבוצת הספינל באתר Mineral Galleries]
*[https://web.archive.org/web/20080517031137/http://www.uwgb.edu/dutchs/PETROLGY/Spinel%20Structure.HTM Spinel structure by Steven Dutch]
*[http://www.tf.uni-kiel.de/matwis/amat/def_en/kap_2/basics/b2_1_6.html Spinel structure]

== הערות שוליים ==

קטגוריה:ערכים שבהם תבנית בריטניקה אינה מתאימה
ספינל